Չէ, լուր չեղավ (ծիծաղում է): Apple-ը մինչև վերջ ամեն ինչ գաղտնի էր պահել: Մեզ հրավիրեցին ծրագրավորողների միջազգային կոնֆերանսին՝ Apple-յան հարթակում, որն ամեն տարի անց է կացվում Կալիֆորնիայում: Այնտեղ տեղի է ունենում Apple Design Award –ի պարգևատրումները: Մեզ համար նույնիսկ անվանական հրավիրատոմսեր էին պատրաստել, սակայն մինչև վերջ ոչինչ չէին ասում: Բայց մենք ինչ-որ բան զգում էինք, այնուամենայնիվ: Ուղևորությունից մեկ ամիս առաջ ընկերության ներկայացուցիչները մեզանից աշխատանքային թիմի լուսանկարն ուզեցին՝ հենց աշխատանքի պահին, իսկ Սան-Ֆրանցիսկո ուղևորությունից մեկ շաբաթ առաջ խնդրեցին հաստատել, թե ինչպես է ճիշտ հնչում «Triada»-ն՝ անգլերենով: Հենց այդ ժամանակ ինձ մոտ ծագեց այն կասկածը, որ մենք, հնարավոր է, ինչ-որ բան ենք շահել: Իսկ երբ սկսվեց պարգևատրման տոնակատարությունը, մեզ մոտեցավ մեզ հետ հաղորդակցվող Apple-ի անձանցից մեկն ու խնդրեց առաջիկա 10 րոպեները դահլիճից չբացակայել: